Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė iš dalies keičianti(s) Komisijos Pasiūlymą pagal EB sutarties 250 straipsnio 2 dalį /* KOM/2009/0422 galutinis - COD 2007/0249 */





[pic] | EUROPOS BENDRIJŲ KOMISIJA | Briuselis, 29.7.2009 KOM(2009) 422 galutinis 2007/0249 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2007/0249 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė 1. PAGRINDINIAI FAKTAI Procedūra 2007 m. lapkričio 13 d. Komisija priėmė reglamento pasiūlymą COM (2007) 699 – 2007/0249 (COD) ir 2007 m. lapkričio 13 d. pateikė jį Europos Parlamentui ir Tarybai priimti laikantis bendro sprendimo procedūros, nustatytos EB sutarties 251 straipsnyje. 2008 m. gegužės 29 d. nuomonę pateikė Europos ekonomikos ir socialinių reikalų komitetas. 2008 m. birželio 19 d. nuomonę priėmė Regionų komitetas. 2008 m. lapkričio 5 d. pagal EB sutarties 250 straipsnį Komisija priėmė iš dalies pakeistą savo pasiūlymą[1], į kurį visiškai arba iš dalies įtraukti daugelis pakeitimų, už kuriuos per pirmąjį svarstymą 2008 m. rugsėjo 24 d. balsavo Europos Parlamentas. 2009 m. vasario 16 d. pagal EB sutarties 251 straipsnį Taryba priėmė bendrąją poziciją[2] dėl pasiūlymo. 2009 m. vasario 17 d. Komisija priėmė komunikatą[3] dėl Tarybos bendrosios pozicijos. 2009 m. gegužės 6 d. Europos Parlamentas priėmė poziciją per antrąjį svarstymą. 2. KOMISIJOS PASIūLYMO TIKSLAS Komisijos pasiūlymu siekiama įsteigti nepriklausomą ekspertų tarnybą, kuri, padėdama Komisijai ir nacionalinėms reguliavimo institucijoms įgyvendinti ES elektroninių ryšių reguliavimo sistemą, veiksmingai prisidėtų skatinant vidaus rinkos sukūrimą. 3. KOMISIJOS PASTABOS 3.1. Bendrieji teiginiai 2009 m. gegužės 6 d. plenarinėje sesijoje Europos Parlamentas priėmė su Taryba ir Tarybos bendrąja pozicija suderintų pakeitimų, siekdamas užtikrinti, kad pasiūlymas būtų priimtas per antrąjį svarstymą. Pakeitimai daugiausia susiję su šiais dalykais: Europos Parlamento iš dalies pakeistu reglamentu nustatoma dviejų lygių struktūra – iš 27 nacionalinių reguliavimo institucijų sudaryta Europos elektroninių ryšių reguliavimo institucija (angl. BEREC) turėtų patariamųjų galių, tačiau neturėtų juridinio asmens statuso, iš valdymo komiteto (27 nariai ir 1 Komisijai atstovaujantis narys) ir administravimo vadybininko sudarytas biuras atliktų pagalbinę funkciją ir būtų juridinio asmens statusą turinti Bendrijos įstaiga. BEREC Komisijai ir nacionalinėms reguliavimo institucijoms teiktų ekspertų patarimus, susijusius su jų pareigų sritimi, nustatyta pagal ES elektroninių ryšių reguliavimo sistemą. BEREC užduotims vykdyti būtinas administravimo ir specialistų pagalbos paslaugas teiktų Biuras, finansuojamas iš Bendrijos subsidijų ir valstybių narių finansinių įnašų arba nacionalinių reguliavimo institucijų savanoriškų įnašų konkrečioms veiklos išlaidų eilutėms finansuoti. Komisija pritaria Europos Parlamento padarytiems pakeitimams, nes jie atitinka pasiūlymo bendrąjį tikslą ir bendrąsias ypatybes. 3.2. Iš dalies pakeisti pasiūlymai Pagal EB sutarties 250 straipsnio 2 dalį Komisija iš dalies keičia savo pasiūlymą pagal pakeitimus, už kuriuos 2009 m. gegužės 6 d. plenarinėje sesijoje balsavo Europos Parlamentas. [1] COM (2008) 720 galutinis. [2] OL C 75E, 2009 3 31, p. 67. [3] COM (2009) 78 galutinis.